Charlie har abstinenser, og blir jaget av et villsvin da han går en tur i jungelen. I et tilbakeblikk ser vi ham i en kirke, mens han skrifter. Han går ut av skrifteboksen og ser Liam, som forteller Charlie at Drive Shaft har fått platekontrakt. Locke fanger villsvinet og takker Charlie for at han fungerte som åte. Charlie ber Locke gi ham heroinet som Locke tok fra ham i forrige episode. Locke sier at han vil gi Charlie narkotikaen den tredje gangen Charlie ber om den.